jkorsvik/nowiki_second_scrape_merged huggingface dataset:
El castillo de la pureza

El castillo de la pureza er en meksikansk dramafilm fra 1972 regissert av Arturo Ripstein. Filmen handler om en mann som forsøker å beskytte sin familie fra å bli "besmittet" av omverdenen. Han går til drastiske skritt og stenger dem praktisk talt inn i huset i flere år.  Etterhvert tvinger han bare til å arbeide ved familiebedriften som lager rottegift. Filmen er basert på en sann historie. 
Filmen ble tildelt fem Ariel-priser, blant annet for beste film.


== Rolleliste ==


== Referanser ==


== Eksterne lenker ==
(en) Redselens slott på Internet Movie Database 
(sv) Redselens slott i Svensk Filmdatabas 
(fr) Redselens slott på Allociné 
(nl) Redselens slott på MovieMeter 
(en) Redselens slott på AllMovie 
(en) Redselens slott på Turner Classic Movies 
(en) Redselens slott på Rotten Tomatoes
Hans Frette

Hans Frette (1927-1989) var en norsk telemontør og politiker (Ap) fra Sauda. Han var stortingsrepresentant fra Rogaland i tre perioder 1977–1989, og ordfører i Sauda 1968–1977. 
I det sivile liv var han Televerket-ansatt, telemontør og montørformann fra 1942 til han ble fulltidspolitiker.
Han var medlem av Arbeiderpartiets landsstyre 1965-1977 og formann Rogaland Arbeiderparti fra 1978 til 1985.Frette var også vararepresentant til Stortinget i periodene 1965–1969, 1969–1973 og 1973–1977, og varaordfører i Sauda i periodene 1966–1967 og 1967–1968. 


== Referanser ==


== Eksterne lenker ==
(no) Hans Frette hos Stortinget 
(no) Hans Frette hos Norsk senter for forskningsdata
Flesh for Frankenstein

Andy Warhols Frankenstein (orig.: Flesh for Frankenstein) en amerikansk/italiensk/fransk film fra 1973 som har hentet historien fra romanen Frankenstein av Mary Shelley. Filmen er regissert av Antonio Margheriti og Paul Morrissey.
Filmens amerikanske tittel er Flesh for Frankenstein, den italienske Carne per Frankenstein og den franske tittelen er De la chair pour Frankenstein.


== Historien ==
«Baron Frankenstein» (Udo Kier) bruker kroppsdeler til å forsøke å skape en ny menneskerase. Han ønsker at hans mannlige skapelse skal ha hans kvinnelige skapelse som make og tenker at han trenger hjernen fra en skikkelig casanova. Ved en feiltakelse kapper han hodet av en man som er på vei til å gå i kloster for å bli munk. Skapelsen hans viser ingen interesse i den kvinnelige skapelsen, men baronens sex-sultne kone viser interesse i skapelsen. Han ender opp med å drepe henne mens de har sex. På slutten av filmen får baronen hånden sin kappet av og et spyd gjennom kroppen. 


== Rolleliste ==


== Se også ==
Liste over Frankenstein-filmer


== Eksterne lenker ==
(en) Flesh for Frankenstein på Internet Movie Database 
(no) Flesh for Frankenstein hos Filmfront 
(sv) Flesh for Frankenstein i Svensk Filmdatabas 
(da) Flesh for Frankenstein i Danmark Nationale Filminstitut 
(fr) Flesh for Frankenstein på Allociné 
(nl) Flesh for Frankenstein på MovieMeter 
(en) Flesh for Frankenstein på AllMovie 
(en) Flesh for Frankenstein på Turner Classic Movies 
(en) Flesh for Frankenstein på Rotten Tomatoes
John Trumbull

John Trumbull (født 6. juni 1756 i Lebanon i Connecticut, død 10. november 1843 i New York City) var en berømt amerikansk maler, særlig kjent for sine bilder fra USAs uavhengighetskrig.


== Liv og virke ==


=== Bakgrunn ===
John Trumbulls far var guvernør av Connecticut fra 1769 til 1784. Begge sider av hans familie nedstammet fra de alle første puritanske nybyggere i Connecticut. Han begynte sine studier på Harvard da han var femten år.


=== Karriere ===
Trumbull deltok som soldat i USAs uavhengighetskrig og var vitne til det berømte slaget om Bunker Hill. I 1780 ble han utnevnt som aide-de-camp for George Washington.
Etter dette reiste han til London og Paris. Han arbeidet der med Benjamin West som foreslo at han burde male små bilder med motiv fra uavhengighetskrigen. West foreslo også at han skulle male miniatyrportretter, og i alt malte han om lag 250 slike.
Trumbull hadde hatt liten suksess inntil han ble bedt av Senatet om å lage fire store malerier fra uavhengighetskrigen, de henger nå i senatsbygningen. De fire er Surrender of General Burgoyne (General Burgoynes kapitulerer); Declaration of Independence (Uavhengighetserklæringen); The Surrender of Lord Cornwallis at Battle of Yorktown (Kapitulasjon ved Yorktown); og Washington Resigning His commission (Washington trår tilbake). Trumbull malte etter hvert også portrett av kjente amerikanere som George Washington, John Adams og Alexander Hamilton.
Han ble utnevnt til president for «American Academy of Fine Art», en stilling han hadde i 19 år. Han kom dårlig ut av det med elever, opptrådte diktatorisk og det endte med at studentene protesterte og opprettet en ny institusjon, «National Academy of Design»
Andre kjente malerier av ham er: The Battle of Bunker Hill; The Death of General Montgomery at Quebec; The Battle of Trenton og The Battle of Princeton.


== Verker ==
Trumbull, John (1841). Autobiography. New York. ISBN 0-917678-38-9. 


== Referanser ==


== Litteratur ==
Weir, J.F. (1901). John Trumbull, A Brief Sketch of His Life, to which is added a Catalogue of his Works. New York: C. Scribner's sons. Besøkt 16. februar 2008. 
Durand, John (1881). «John Trumbull». American Art Review. Boston. ii (2): 181–191. 
Murray, P. & L. (1996). Dictionary of Art and Artists. Penguin Books. ISBN 0-14-051300-0. 
Cooper, Helen A. (1983). John Trumbull: The Hand and Spirit of a Painter. New Haven, CT: Yale University Press. ISBN 978-0894670244. 
Jaffe, Irma B. (1975). John Trumbull, Patriot-Artist of the American Revolution. Boston, MA: New York Graphic Society. ISBN 9780821204597. 


== Eksterne lenker ==
(en) John Trumbull – kategori av bilder, video eller lyd på Commons 
(en) John Trumbull – galleri av bilder, video eller lyd på Commons
Kåre Øvregard

Kåre Øvregard (født 19. februar 1933 i Jostedal, Sogn og Fjordane) er en norsk lære og politiker (Ap) fra Luster. Han ble innvalgt på Stortinget fra Sogn og Fjordane i 1977 og satt på Tinget i tre perioder fram til 1989. Han hadde tidligere vært ordfører i Luster 1975–1977. 
Han var utdannet lærer fra Stord lærarskule 1957, og arbeidet som lærer ved Sperle skole i Jostedal 1957-1962 og som lærer og styrer ved Gaupne barneskole 1962-1975. Etter stortingstida var han rådmann i Luster kommune 1989-1994. Øvregard var varaordfører i Jostedal i perioden 1959–1962, i Luster i 1965–1967.
Han har utgitt fire lokalhistoriske bøker: Skulesoge for Luster kommune (1996), Stølar og stølsliv i Luster kommune (1999), Leirdalen - ei perle i Luster (2003) og Tiriltunger og Brennenesler (2007).


== Referanser ==


== Eksterne lenker ==
(no) Kåre Øvregard hos Stortinget 
(no) Kåre Øvregard hos Norsk senter for forskningsdata
Praia

Praia (egtl. Praia da Santa Maria, portugisisk for «den hellige Marias strand») er hovedstaden på Kapp Verde, og har en befolkning på 113 664 (2005). Praia er landets største by og ligger på øya Santiago, som er en del av øygruppen Sotavento. Byens historiske sentrum kalles Platô, da det ligger på et mindre platå. Det administrative og kommersielle sentrum har gradvis blitt flyttet til Achada Santo António, der også landets parlament ligger.
Praia er landets kommersielle sentrum, og hovedeksportvarene er kaffe, sukker og tropiske frukter. 
Den internasjonale flyplassen Praia internasjonale lufthavn er i Praia. Kapp Verde sitt nasjonale flyselskap TACV har hovedkontoret sitt i Praia.


== Befolkningsutvikling ==


== Eksterne lenker ==
Offisielt nettsted 
(en) Praia (Cape Verde) – kategori av bilder, video eller lyd på Commons
Lars Lefdal

Lars Kristen Lefdal (født 17. mars 1939 i Davik i Nordfjord) er en tidligere, norsk veiingeniør og politiker (H).
Han vokste opp i Lefdal som sønn av gårdbruker Alf Kåre Lefdal og Dina Leite. Etter Firda gymnas ble han utdannet sivilingeniør i bygningsteknikk ved NTH. Lefdal kom til Nordfjordeid og senere Leikanger, og tilbragte mesteparten av sitt yrkesliv ved Statens vegvesen i Sogn og Fjordane, sist som fylkesveisjef 1989–2002.Lefdal var Leikangers ordfører 1976–1977 og innvalgt på Stortinget fra Sogn og Fjordane 1977–1989. Han satt hele tiden i Stortingets samferdselskomité, fra 1981 som nestformann. Han var medlem av kommunalutvalget i Høyre 1979–1989 og sentralstyret 1986–1987. Fra 2010 har han ledet etableringen av Senior Høyres organisasjon i Sogn og Fjordane. Av andre verv kan nevnes styreformann i Sogn Billag 1983–1989.


== Referanser ==


== Eksterne lenker ==
(no) Lars Lefdal hos Stortinget 
(no) Lars Lefdal hos Norsk senter for forskningsdata
Jan Helge Jansen

Jan Helge Jansen (født 1. juli 1937 i Bergen) er en tidligere norsk prest og politiker (H).
Han har examen artium fra 1957, studier fra Georg-August-Universität Göttingen fra 1960, studier fra Lunds universitet fra 1962, teologisk embedseksamen fra Universitetet i Oslo fra 1965, studier fra Ludwig-Maximilians-Universität München fra 1965 og praktikum fra 1966. Jansen var feltprest i Hans Majestet Kongens Garde i 1967, kallskapellan i Gjerpen menighet 1968–1982 og kapellan (sogneprest) i Gulset menighet 1982–2003.
Jansen var formann i Den Konservative Studenterforening i 1961, formann i Det Norske Studentersamfund i 1964, formann i Kirkelig Forum i Grenland 1969–1985, medlem av Telemark fylkeskulturnemnd 1972–1979, medlem av Skien bystyre 1972–1985 og 1992–1999 (formannskapet 1980–1985), formann i Telemark Høyre 1976–1986, innvalgt på Stortinget fra Telemark 1985–1989 (1. vararepresentant 1977–1981) samt meddommer i Skien og Porsgrunn tingrett 2003–2007.


== Stortingskomiteer ==
1985–1989 medlem i Sosialkomiteen
1985–1989 varamedlem i Valgkomiteen


== Eksterne lenker ==
(no) Jan Helge Jansen hos Stortinget 
(no) Jan Helge Jansen hos Norsk senter for forskningsdata
Kjell Bohlin

Kjell Gottfred Bohlin (født 27. september 1928 i Røros, Sør-Trøndelag, død 17. juni 2011 i Langesund, Telemark) var en norsk politiker (Ap). Han ble innvalgt på Stortinget fra Telemark i 1977 og gjenvalgt i 1981 og 1985. Han var vararepresentant i perioden 1969–1973.
Bohlin var varaordfører i Bamble i periodene 1963–1967 og 1967–1970, og ordfører 1971–1975, 1975–1979 og 1979–1981. Han var fylkesvaraordfører i Telemark i periodene 1975–1979 og 1979–1981.
Han ble i 1987 utnevnt til fylkesmann i Telemark, men tiltrådte ikke embedet før i 1989. Han ble pensjonert fra stillingen i 1998.
Han var delegat til FNs generalforsamling, visepresident i Den interparlamentariske union (IPU) og representant til Den nordatlantiske forsamling.
Bohlin var utdannet fra Sosialtrygdens fagskole og var trygdesjef fra 1955 til 1987 i henholdsvis Langesund, Bamble og Skien. Han skrev en rekke bøker og var fast spaltist i Telemarksavisa. Han var dessuten en aktiv maler.


== Stortingets presidentskap ==
8. oktober 1981–30. september 1985  Første varapresident i Lagtinget


== Stortingskomitéer ==
1985–1989 medlem i Fullmaktskomitéen
1985–1989 medlem i Energi- og industrikomitéen
1981–1985 medlem i Sosialkomitéen
1977–1981 medlem i Sosialkomitéen


== Bibliografi ==
Syketrygden og trygdekasene i Telemark gjennom 50 år: 1911-1961, Skien, 1961
Langesundsfjordens kommunale kraftselskap gjennom 50 år, Brevik, 1964
Sosiale trygder i EF : En studierapport fra Kjell Bohlin til Trygdekontorenes landsforening, Utg. av Utenriksdepartementet, Oslo, 1972
Ung på Røros under krigen, Røros, 1998 (redaksjonskomite: Kjell Bohlin, Sverre Gullikstad og Arne Kokkvoll)
Med slips og humor, Porsgrunn, 2002
Leif'n, Porsgrunn, 2006


== Referanser ==


== Eksterne lenker ==
(no) Kjell Bohlin hos Stortinget 
(no) Kjell Bohlin hos Norsk senter for forskningsdata
Asbjørn Sjøthun

Asbjørn Sjøthun (1927-2010) var en norsk politiker (Ap), agronom og gårdbruker fra Balsfjord. Han var stortingsrepresentant for Troms i fem perioder 1969–1989. 
Sjøthun var vararepresentant til Stortinget i periodene 1961–1965 og  1965–1969. Han var ordfører i Balsfjord 1962–1969. Han ble tildelt Kongens Fortjenstmedalje i gull 1.7.2000.


== Referanser ==


== Eksterne lenker ==
(en) Asbjørn Sjøthun – kategori av bilder, video eller lyd på Commons 
(no) Asbjørn Sjøthun hos Stortinget 
(no) Asbjørn Sjøthun hos Norsk senter for forskningsdata
Arnljot Norwich

Arnljot Norwich (1922-1994)  var en norsk forretningsmann og politiker (H) fra Harstad. Han ble innvalgt på Stortinget fra Troms i 1977 og satt på Tinget i tre perioder fram til 1989.
Han var vararepresentant i perioden 1973–1977.
Norwich var ordfører i Harstad  1970–1977, og varaordfører 1967-69. I årene 1949-1984 eide han elektrofirmaet Brødrene Norwich i Harstad, sammen med broren sin. 


== Referanser ==


== Eksterne lenker ==
(no) Arnljot Norwich hos Stortinget 
(no) Arnljot Norwich hos Norsk senter for forskningsdata
Rolf Nilssen

Rolf Nilssen (1928-2012) var en norsk politiker (Ap) og fyrbøter fra Narvik. Han ble innvalgt på Stortinget fra Troms i 1977 og satt på Tinget i tre perioder fram til 1989.
I det sivile liv arbeidet han som lokomotivfyrbøter 1949-1962 og som LO-sekretær i Bodø og Tromsø 1962-77. Han var formann i Troms Arbeiderparti 1972-1978.


== Stortingets presidentskap ==
8. oktober 1981 – 30. september 1985  Visesekretær i Lagtinget


== Stortingskomitéer ==
1985 – 1989 varamedlem i Valgkomitéen
1985 – 1989 medlem i Fullmaktskomitéen
1985 – 1989 nestleder i Sjøfarts- og fiskerikomitéen
1985 – 1989 medlem i Sjøfarts- og fiskerikomitéen
1981 – 1985 medlem i Sjøfarts- og fiskerikomitéen
1977 – 1981 medlem i Finanskomitéen
1977 – 1981 medlem i Sjøfarts- og fiskerikomitéen


== Eksterne lenker ==
(no) Rolf Nilssen hos Stortinget 
(no) Rolf Nilssen hos Norsk senter for forskningsdata
Margit Hansen-Krone

Margit Hansen-Krone (født 6. april 1925 i Nordreisa, Troms) er en norsk politiker (H) fra Nordreisa. Hun ble innvalgt på Stortinget fra Troms i 1977 og satt på Tinget i tre perioder fram til 1989. 
Hun var vararepresentant i periodene 1961–1965, 1965–1969, 1969–1973 og 1973–1977.
15. desember 2005 mottok hun Kongens fortjenstmedalje i gull. I 2005 ble hun tildelt Troms fylkeskommunes kulturpris. 
I det sivile liv var hun husstell-lærer og entreprenør innen husflid. 


== Eksterne lenker ==
(no) Margit Hansen-Krone hos Stortinget 
(no) Margit Hansen-Krone hos Norsk senter for forskningsdata
Reidar Due

For farfaren, se Reidar Due (1862–1953).Reidar Due (født 4. november 1922, død 29. oktober 2021) var en norsk politiker (Sp), fylkesmann og gårdbruker på Mo i Levanger. Han var fast stortingsrepresentant fra Nord-Trøndelag i 12 år, fra 1977 til 1989.Due var medlem av Levanger kommunestyre og formannskap 1964–1971 samt ordfører 1968–1971. Han var medlem av Nord-Trøndelag fylkesting 1968–1971 og 1976–1979. Han var medlem av Senterpartiets sentralstyre 1973–1984, politisk nestformann i Nord-Trøndelag Senterparti 1974–1979 og innvalgt på Stortinget fra Nord-Trøndelag 1977–1989. Due ble medlem av Stortingets industrikomité, den senere energi- og industrikomiteen, hvor han var formann 1981–1985. I 1988 gikk han over til Stortingets forbruker- og administrasjonskomité.Due ble utnevnt til fylkesmann i Sør-Trøndelag i 1986, og satt fra 1989 til han nådde aldersgrensen i 1992.Due hadde også fremtredende tillitsverv i flere jordbruks- og skogbruksorganisasjoner. Han var styreformann i Bøndernes Salgslag 1960–1978, i Norske Skog 1961–1983, i Norges kjøtt- og fleskesentral 1971–1978 og i Landbrukets Sentralforbund 1978–1980.I 1999 mottok han Kongens fortjenstmedalje i gull.Reidar Due var født i Oslo som sønn av banksjef Eilif Due og Katrine «Katy» Didrichsen. Han var sønnesønn av børskommissær Reidar Due og Thora Jelstrup. Han var gift med Tullik, og ekteparet fikk fire sønner. Han overtok storgården Mo i Levanger fra sin farmors slekt i 1944.


== Referanser ==


== Eksterne lenker ==
(no) Reidar Due hos Stortinget 
(no) Reidar Due hos Norsk senter for forskningsdata 
(en) Reidar Due hos Europarådets parlamentarikerforsamling
Lagrettemann

Lagrettemenn var i unionstiden med Danmark norske bønder som ble utpekt for å være meddommere på tingene, bevitne dokumenter, fordele skattlegging m.m.  Disse bøndene måtte møte opp og delta som lagrettemenn under tingsamlingene. Dette var en plikt og den gikk på omgang, selv om ofte de samme personene ble gjenoppnevnt.  Det var gjerne mer framstående bønder i bygdene som hadde disse vervene og for en del personer var det antakelig knyttet en viss prestisje til vervet. Alle var ikke like glade for å bruke tiden sin på dette.  ”Kongen” (dvs. sentralmyndighetene i København) måtte iallfall flere ganger refse lagrettemennene og innskjerpe pliktene«Lagrettemenn» er noe annet enn dagens medlemmer av «juryen» i straffesaker for lagmannsrettene, det vil si de ikke-jurister som er med og avgjør skyldspørsmålet. Denne juryen kalles lagrette.


== Referanser ==
Magnar G. Huseby

Magnar Gunnbjørn Huseby (født 14. desember 1928 i Åsen i Nord-Trøndelag, død 2. juli 2011 i Trondheim) var en norsk elektroingeniør og politiker (H). Han var innvalgt på Stortinget fra Sør-Trøndelag 1981–1989.


== Utdannelse og yrkeskarrière ==
Han hadde examen artium fra Levanger kommunale høyere almenskole fra 1948, eksamen fra elektrolinjen ved NTH fra 1952 og montørsertifikat i sterkstrøm fra 1953. Senere hospiterte han ved NTH 1957–1959 og tok diverse kurs i arbeidsledelse, EDB, vernearbeid, politikk, organisasjonsutvikling, personaladministrasjon og kommunal saksbehandling. I 1979 ble han godkjent av NVE som sakkyndig driftsleder. Huseby var lærling og hjelpemontør ved Åsen elektrisitetsverk og Siemens 1947–1950, tekniker, ingeniør, avdelingsingeniør og vernesjef ved Trondheim Elektrisitetsverk 1952–1979 samt prosjektleder/overingeniør i Miljøpakke-prosjektet i Trondheim kommune 1990–1994.
Gjennom sin karrière hadde han en lang rekke tillitsverv i NITO, blant annet som formann i Trondheim-avdelingen 1961–1964, medlem av hovedstyret 1964–1968, ordfører i representantskapet 1973–1976, formann i skolekomiteen 1973–1981 og leder i miljøutvalget 1991–1994. Han var også styremedlem i Trondhjems Polytekniske Forening 1965–1981 og 1992–1998, medlem av Akademikernes Fellesorganisasjons utdannelsesutvalg 1977–1979, leder i Trondheim kommunale pensjonistforening 1995–2001, leder i Munkholmens Venner 1995–1999, nestleder i Pensjonistenes fellesorganisasjon i Trondheim 1997–1999, styremedlem i Sør-Trøndelag fylkesforening av Norsk Pensjonistforbund 1996–2006 og styremedlem i Norsk Pensjonistforbund 2002–2007.


== Politisk arbeid ==
Huseby var formann i Berg krets av Trondheim Høyre 1965–1970, styremedlem i Trondheim Høyre 1967–1970 og formann i Sør-Trøndelag Høyres politiske utvalg 1976–1980. Som lokalpolitiker var han medlem av Trondheim bystyre 1968–1983, medlem av formannskapet 1976–1983 og kommunalråd 1980–1981.
Huseby var innvalgt på Stortinget fra Sør-Trøndelag 1981–1989, etter å ha vært 1. vararepresentant 1977–1981. Gjennom hele sin tid på Stortinget var han sekretær i Lagtinget og medlem av Stortingets kommunal- og miljøvernkomité. Han markerte seg særlig i boligpolitiske spørsmål, og ledet sogar Høyres boligpolitiske utvalg 1986–1988.Etter tiden på Stortinget var han leder i Høyrepensjonistenes Landsforbunds politiske utvalg i Trondheim og omegn 1990–1994 og styremedlem i Høyrepensjonistenes Landsforbund 1992–1994.


== Utmerkelser ==
Han var ridder av NITOs Trondheim-avdelings «Det gyldne tannhjuls orden» fra 1959, æresmedlem i NITO fra 1981, æresmedlem i Trondhjems Polytekniske Forening fra 1997 og æresmedlem i Driftsforeningen «Gamle Dampen» fra 2006. Huseby ble også tildelt hedersbeviset i Trondheim kommunale pensjonistforening i 2004 og likeledes i Norsk Pensjonistforbund i 2007.


== Referanser ==


== Eksterne lenker ==
(no) Magnar G. Huseby hos Stortinget 
(no) Magnar G. Huseby hos Norsk senter for forskningsdata
Jostein Berntsen

Jostein Berntsen (født 1943) er en norsk småbruker og politiker (Ap) fra Rennebu i Trøndelag.
Han har gått Jordbruksskolen for fjellbygdene, Skjetlein jordbruksskole og Meldal yrkesskole. Berntsen var agronom ved Hvam landbruksskole og arbeidsformann i et anleggsgartnerfirma i Trondheim før han drev småbruket Skugglia i Rennebu 1969–1999.Berntsen har vært tillitsvalgt i Norsk Bonde- og Småbrukarlag. Han var formann i Rennebu arbeiderparti 1971–1977 og medlem av Rennebu kommunestyre 1972–1977 før han var innvalgt på Stortinget fra Sør-Trøndelag 1977–1989. Han satt først i Stortingets landbrukskomité, fra 1985 i samferdselskomiteen.I sin ungdom var Berntsen en ivrig langrennsløper og skihopper.Han er sønn av småbruker Bjarne Kolbjørn Berntsen og husmor Klara Halgunset. Han giftet seg i 1968 med Aud Toril Valvik.


== Referanser ==


== Eksterne lenker ==
(no) Jostein Berntsen hos Stortinget 
(no) Jostein Berntsen hos Norsk senter for forskningsdata
Kjell Helland

Kjell Edvard Helland (født 29. mai 1940) er en norsk postfunksjonær og politiker (Ap) fra Melhus og Trondheim i Trøndelag. Han ble innvalgt på Stortinget fra Sør-Trøndelag i 1973, og satt på Tinget i fire perioder til 1989. Etter dette var han  fylkesarbeidssjef i Sør-Trøndelag 1989-2002.
Han begynte arbeidslivet som butikkekspeditør 1955-1959 og ansatt i Postverket 1959-1973. Han har sittet i kommunestyret i Trondheim én periode 1971-75, og hatt en rekke tillitsverv, blant annet som tillitsmann Oslo krets av Norsk postforbund 1964-1966, kretstillitsmann Trøndelag krets av Norsk postforbund 1967-1973, leder Sør-Trøndelag friidrettskrets 1990-1991 og leder Sør-Trøndelag Orienteringskrets 1995-1997. Han fikk Kongens fortjenstmedalje i sølv 2003.


== Stortingskomitéer ==
1985 – 1989 medlem i Energi- og industrikomitéen
1981 – 1985 medlem i Energi- og industrikomitéen
1977 – 1981 medlem i Industrikomitéen
1977 – 1981 varamedlem i Valgkomitéen
1973 – 1977 medlem i Stortingets kontroll- og konstitusjonskomité


== Referanser ==


== Eksterne lenker ==
(no) Kjell Helland hos Stortinget 
(no) Kjell Helland hos Norsk senter for forskningsdata
Oddbjørn Hågård

Oddbjørn Hågård (født 14. juli 1940 i Ørland, død 20. februar 2013 i Ørland) var en norsk agronom, gårdbruker og  Sp-politiker.
Han var stortingsrepresentant fra Sør-Trøndelag 1985–89. Han var vararepresentant i perioden 1981–1985. Han satt i Landbrukskomitéen. Hågård var ordfører i Ørland i periodene 1975–1979 og 1979–1983.
Hågård var utdannet agronom, og i det sivile liv var han landbrukssjef i Ørland kommune og gårdbruker på gården Vestgård i Ørland.


== Eksterne lenker ==
(no) Oddbjørn Hågård hos Stortinget 
(no) Oddbjørn Hågård hos Norsk senter for forskningsdata 
Gården Vestgård, under matrikkelgården Rønne. G.nr. 71/26 Yrjar heimbygdslag
Arent M. Henriksen

Arent Mikal Henriksen (født 8. september 1946 i Sørfold, Nordland) er en norsk politiker (SV). 
Han startet sin politiske karriere i AUF, og var medlem av landsstyret i 1968 til 1969 og 1972 til 1973. Han involverte seg i Folkebevegelsen mot norsk medlemskap i Fellesmarkedet, og ble sekretær der. Han ble også en lokal leder i Trondheim for Arbeiderbevegelsens Informasjonskomité mot norsk medlemskap i EEC (AIK). Han sluttet seg til de deler av AIK som gikk fra Arbeiderpartiet til det nydannete partiet Demokratiske Sosialister – AIK som inngikk i Sosialistisk Valgforbund ved valget i 1973.samme år og fra 1975 sammensluttet i Sosialistisk Venstreparti. Henriksen var vekselvis leder og nestleder i Trondheim SV 1977–79 og representerte partiet i bystyret 1979–83.
Han ble innvalgt på Stortinget som representant for SV fra Sør-Trøndelag i perioden 1973 til 1977, og var da den yngste representanten. Han ble så innvalgt til Trondheim bystyre i perioden 1977 til 1983, og ble igjen innvalgt til Stortinget i perioden 1981 til 1989. Han var SVs finanspolitiske talsmann i denne tiden.
Etter dette gikk Henriksen inn i lokalpolitikken i Bjugn, der han ble innvalgt i kommunestyret i 1991. Han var ordfører i Bjugn i perioden 1995–1999.
I forbindelse med folkeavstemningen om EU i 1994 gjorde han det klart at han var for, og i 2000 tok han konsekvensen av dette og meldte seg inn i Ap.


== Stortingskomitéer ==
1985–1989 medlem i Finanskomitéen
1985–1989 varamedlem i Valgkomitéen
1981–1985 medlem i Finanskomitéen
1973–1977 medlem i Kirke- og undervisningskomitéen
1973–1977 medlem i Forsvarskomitéen
1973–1977 medlem i Fullmaktskomitéen


== Eksterne lenker ==
(no) Arent M. Henriksen hos Stortinget 
(no) Arent M. Henriksen hos Norsk senter for forskningsdata 
Arent M Henriksen i Norsk biografisk leksikon